

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

**OSNOVNA ŠKOLA „BRAĆA RADIĆ“**

**KOPRIVNICA**

**Obrazloženje Financijskog plana Osnovne škole „Braća Radić“ Koprivnica za 2024.g., s projekcijama za 2025. i 2026.godinu**

1. **SADRŽAJ DJELOKRUGA RADA PRORAČUNSKOG KORISNIKA**

Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti: odgoj i osnovno školovanje djece, osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima, organizacija aktivnosti djece u sklopu različitih udruga te učeničkih klubova i društava.

Nastava je organizirana u dvije smjene. Prva smjena počinje u 8:00 h i završava u 13:10 h dok druga smjena počinje u 13:15 h i završava u 18:25 h. Nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i sporta i Godišnjem planu i programu rada škole.

Matična škola u Koprivnici sagrađena je 1989. godine. U školskoj godini 2023./2024. nastavu polazi 775 učenika u 36 razrednih odjela. Školska zgrada u Starigradu sagrađena je 1954. godine, a nastava je organizirana za 66 učenika u 4 razredna odjela. Područna škola Bakovčica je darovnim ugovorom pripala našem Osnivaču Gradu Koprivnici u rujnu 2023. godine.

U Matičnoj školi rad se odvija u 25 učionica od kojih su 5 specijalizirane. Uz ove učionice nastava se odvija i u školskoj sportskoj dvorani, knjižnici i na sportskom igralištu. Područna škola Starigrad, na žalost, nema sportsku dvoranu ni odgovarajuće sportsko igralište.

Osnovna škola „Braća Radić“ na početku šk. god. 2023./2024. broji 97 djelatnika, od toga 21 učitelja razredne nastave, 44 učitelja predmetne nastave, 4 stručna suradnika, 9 pomoćnika u nastavi i 2 stručno komunikacijska posrednika te 17 ostalih djelatnika, od toga su 5 učiteljica savjetnice, 4 učiteljice mentorice i 6 voditelja Županijskih stručnih vijeća (matematike, vjeronauka, engleskoga jezika, knjižnice i 2 voditeljice razredne nastave). Naknadno smo u listopadu zaposlili još jednog pomoćnika u nastavi i stručnu suradnicu logopeda.

1. **OBRAZLOŽENJE OPĆEG DIJELA FINANCIJSKOG PLANA**

**OBRAZLOŽENJE PRIHODA/PRIMITAKA**

**PRIHODI POSLOVANJA**

Ukupni prihodi poslovanja za 2024. godinu iznose 2.908.503,00 EUR.

* **Iz pomoći iz inozemstva i od subjekata unutar općeg proračuna - 63** planiramo ostvariti iznos od 2.437.372,00 EUR. Planiramo ostvariti 2.116.000,00 EUR za plaće radnika (rashode za zaposlene – plaće i doprinose, ostale rashode za zaposlene – jubilarne nagrade, dar djeci do navršenih 15.g., božićnica, regres i ostale naknade, naknade troškova zaposlenima – za prijevoz, naknada poslodavca zbog nezapošljavanja osoba s invaliditetom), a 933,00 EUR za isplatu plaća po sudskim presudama - plaće, doprinose, zatezne kamate, parnične troškove i troškove suda. Za županijska natjecanja planiramo ostvariti iznos od 1.810,00 EUR, za plaću pomoćnika u nastavi (10 pomoćnika i 2 stručno komunikacijska posrednika) 71.528,00 EUR, namirnice za školsku kuhinju i shemu voća 193.640,00 EUR, za udžbenike za učenike škole 45.000,00 EUR, za knjige u školskoj knjižnici 1.195,00 EUR, za rad Županijskih stručnih vijeća (6 voditelja) i za završna natjecanja iznos od 4.260,00 EUR, za EU projekte 2.660,00 EUR, a za isplatu naknade za 2 mentora iznos od 346,00 EUR.
* **Iz prihoda od upravnih i administrativnih pristojbi, pristojbi po posebnim propisima i naknada – 65** planiramo ostvariti iznos od 15.750,00 EUR, a od toga 1.650,00 EUR za prehranu u školskoj kuhinji, 11.500,00 EUR za majice za učenike i osiguranje učenika, 2.000,00 EUR za popravke tableta i te 600,00 EUR za prijevoz na izlete koje plaćaju roditelji.
* **Iz prihoda od prodaje proizvoda i robe te pruženih usluga, prihoda od donacija– 66** planiramo ostvariti 20.349,00 EUR. Sa 320,00 EUR planiramo podmiriti rashode za struju te pričuvu za stan na Trgu E. Kumičića, sa 948,00 EUR planiramo kupiti potrebni materijal za nastavu, sa 4.688,00 EUR planiramo kupiti klima uređaje za predmetnu nastavu, sa 1.700,00 EUR knjige za knjižnicu, a sa 2.060,00 EUR planiramo financiranje Učeničke zadruge „Vretence“. Prihode od najma stanova namjeravamo ostvariti u većem iznosu u odnosu na protekle godine, a prema obavljenoj procjeni nekretnina (stana na Trgu Eugena Kumičića i stana u okviru škole). Od prikupljene tekuće donacije planiramo financirati Dan škole u iznosu od 133,00 EUR, a od kapitalne donacije planiramo također financirati nabavu klima uređaja u iznosu od 500,00 EUR. 10.000,00 EUR planiramo tekuću donaciju od Kauflanda u obliku voća.
* **Od prihoda iz nadležnog proračuna i od HZZO-a temeljem ugovornih obveza – 67** planiramo ostvariti 435.032,00 EUR. Zafinanciranje materijalnih rashoda za redovno poslovanje planiramo – 332.980,00 EUR, rashoda za nabavu proizvedene dugotrajne imovine (namještaja, televizora) – 9.700,00 EUR. Za izvannastavne aktivnosti, međuopćinska natjecanja i nagradu najučitelju financiranih iz sredstava Osnivača planiramo ostvariti 11.000,00 EUR, za plaću pomoćnika u nastavi koju financira Osnivač 15% - 42.352,00 EUR, za sistematske preglede i ostale materijalne rashode u okviru Redovne djelatnosti 39.000,00 EUR.

Planirani prihodi poslovanja za 2025. godinu iznose 2.852.352,00 EUR, a za 2026. godinu 2.811,707,00 EUR.

**PRIHODI OD PRODAJE NEFINANCIJSKE IMOVINE**

**Od prihoda od prodaje proizvedene dugotrajne imovine – 72** koji ostvarujemo od prodaje stanova na kojima postoji stanarsko pravo, planiramo ostvariti prihod od 112,00 EUR**.** S tim prihodom ćemo također financirati nabavu klima uređaja.

Planirani prihodi za 2025. godinu iznose 96,00 EUR, a za 2026. godinu 0,00 EUR.

**OBRAZLOŽENJE RASHODA I IZDATAKA**

**RASHODI POSLOVANJA**

Ukupni rashodi poslovanja za 2024. godinu iznose 2.862.270,00 EUR.

* **Rashodima za zaposlene – 31** planiramo financirati plaće, doprinose i ostale rashode za zaposlene (božićnicu, regres, dar za dijete, naknadu za bolovanje dulje od 90 dana, potporu za rođenje djeteta, potporu za smrt člana obitelji…) za 86 djelatnika u ukupnom iznosu od 2.087.880,00 EUR, plaću za pomoćnike u nastavi u ukupnom iznosu od 97.200,00 EUR, Tim rashodima će se financirati i učitelji koji provode izvannastavne aktivnosti kao i nagrada za najučitelja u iznosu od 10.000,00 EUR te učitelji mentori u iznosu od 346,00 EUR. Ukupno je plan na toj skupini 2.195.426,00 EUR.
* **Materijalnim rashodima – 32** planiramofinancirati rashode koji nam služe za pokriće redovnog poslovanja (službena putovanja, stručna usavršavanja, uredski materijal, energija, tekuće i investicijsko održavanje, prijevoz učenika, zakupnine i najamnine, sitni inventar, reprezentacija, komunalne i ostale usluge) kao i za pokriće rashoda u okviru županijskih natjecanja, prehrane učenika, ostalih rashoda za pomoćnike u nastavi, prijevoz na posao za sve zaposlenike, materijalne rashode u okviru aktivnosti Unapređenje standarda u školama, rashoda za EU projekte i rashoda za financiranje Učeničke zadruge Vretence. Ukupan plan na toj skupini je 631.709,00 EUR.
* **Financijskim rashodima – 34** planiramo financirati zatezne kamate za sudske presude u iznosu od 135,00 EUR.
* **Naknadama za građane i kućanstva na temelju osiguranja – 37** planiramo financirati nabavu radnih udžbenika za sve učenike škole u ukupnom iznosu od 35.000,00 EUR.

Planirani rashodi poslovanja za 2025. godinu iznose 2.824.457,00 EUR, a za 2026. godinu 2.783.812,00 EUR.

**RASHODI ZA NABAVU NEFINANCIJSKE IMOVINE**

**Rashodima za nabavu proizvedene dugotrajne imovine – 42** planiramo financirati nabavu televizora za 4 učionice, namještaj za učionicu matematike, namještaj za urede i učionice informatike, garderobne ormariće za kuhare, gulilicu krumpira za školsku kuhinju, klima uređaje za učionice predmetne nastave, udžbenike za učenike škole i knjige za knjižnicu u ukupnom iznosu od 30.085,00 EUR

Plan za 2025. godinu je 27.991,00 EUR, a za 2026. godinu 27.895,00 EUR.

1. **OBRAZLOŽENJE PRENESENOG MANJKA ODNOSNO VIŠKA FINANCIJSKOG PLANA**

**Planirani viškovi:**

* Od viška prihoda od školske kuhinje (prihod od roditelja) u iznosu od 440,00 EUR planiramo financirati nabavu opreme za školsku kuhinju.
* Od viška prihoda od najma stanova i skupljenog starog papira u iznosu od 100,00 EUR planiramo kupiti knjige za školsku knjižnicu
* Od viška namjenskih prihoda Županijskih stručnih vijeća u iznosu od 2.500,00 EUR i dalje planiramo financirati njihov rad.

**Planirani manjkovi:**

* Metodološki manjak iz decentraliziranih sredstava u iznosu od 10.000,00 EUR za neplaćene račune u 2023. godini.
* Manjak za neplaćeni račun iz 12-tog mjeseca za Shemu voća u iznosu od 800,00 EUR.
* Manjak za plaću pomoćnika u nastavi iz Odjeka VI u iznosu od 8.500,00EUR (2.600,00 EUR iz izvora Opći prihodi i primici - Grad, 5.000,00 EUR iz izvora EU i 900,00 EUR iz izvora nacionalno sufinanciranje).

Ukupno višak: 3.040,00 EUR

Ukupno manjak: 19.300,00 EUR

**Razlika: -16.260,00 EUR**

1. **OBRAZLOŽENJE POSEBNOG DIJELA FINANCIJSKOG PLANA**

**OBRAZLOŽENJE FINANCIJSKOG PLANA PO PROGRAMIMA/AKTIVNOSTIMA**

Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostalih djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cijeloživotnog učenja, usvajanje zdravih navika, pozitivnih stavova te razvoj kompletne mlade osobe s razvijenim samopoštovanjem i poštovanjem drugih

Financijskim planom su planirana sredstva za provođenje programa 3002 Osnovni program osnovnoškolskog odgoja i obrazovanja, 3003 Dodatni program odgoja i obrazovanja, 3015 Socijalni program i 9000 COP.

|  |  |  |  |
| --- | --- | --- | --- |
| **RAZDJEL 020 UPRAVNI ODJEL ZA DRUŠTVENE DJELATNOSTI** | **PLAN 2024.** | **PLAN 2025.** | **PLAN 2026.** |
| **Glava 02003 Osnovne škole** |  |  |  |
| Program 3002 Osnovni program osnovnoškolskog odgoja i obrazovanja | 332.680,00 | 332.680,00 | 332.680,00 |
| Program 3003 Dodatni programi odgoja i obrazovanja | 237.812,00 | 190.328,00 | 129.087,00 |
| Program 3015 Socijalni program | 204.930,00 | 192.840,00 | 192.840,00 |
| Program 9000 COP | 2.116.933,00 | 2.136.600,00 | 2.157.100,00 |
| **UKUPNO:** | **2.892.355,00** | **2.852.448,00** | **2.811.707,00** |

**Program 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

**Program 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA** ima cilj osiguravanje minimalnog financijskog standarda, a u okviru državnog standarda za financiranje materijalnih rashoda te rashoda za nabavu nefinancijske imovine koji su nužni za redovno funkcioniranje Škole. Program se sastoji od jedne Aktivnosti koja ima isti cilj kao i program.

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16),
* Pravilnik o proračunskim klasifikacijama (NN broj 26/10, 120/13 i 1/20), Pravilnik o proračunskom računovodstvu i računskom planu (NN broj 124/14, 115/15, 87/16, 3/18, 126/19 i 108/20 ).
* Pravilnik o financijskom izvještavanju u proračunskom računovodstvu (NN broj 37/22)
* Godišnji plan i program rada škole za školsku godinu 2023./2024. i 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2023./2024. i 2024./2025.

**AKTIVNOST: A300202 Decentralizirane funkcije osnovnog školstva – OŠ „Braća Radić“**

Uputom za izradu financijskog plana za razdoblje 2024.-2026., predviđena sredstva za aktivnost *Decentralizirane funkcije osnovnog školstva* za osiguranje minimalnog financijskog standarda iznose 332.680,00 EUR. I ove godine se financiranje decentraliziranih sredstava vrši iz 2 izvora (izvor 40 pomoći - decentralizacija školstvo i izvora 11 – Opći prihodi i primici školstvo). Iz izvora 40 je osigurano 207.980,00 EUR, a izvora 11 – 115.000,00 EUR.

Sredstva će se koristiti za financiranje n**aknada troškova zaposlenima** u sklopu čega se financiraju **službena putovanja** (sredstva za dnevnice na službenom putu su namijenjena za odlaske na seminare, stručne skupove te izlete i ekskurzije za 65 obrazovna djelatnika, 4 stručna suradnika, ravnatelja, tajnicu, voditeljicu računovodstva i računovodstvenu referenticu) te je plan u iznosu od 15.000,00 EUR. Nadalje će se sredstva koristiti za **stručno usavršavanje zaposlenika** - 1.700,00 EUR (sredstva su potrebna za seminare, savjetovanja i simpozije za stručne skupove na kojima prisustvuju učitelji, stručni suradnici, ravnatelj, tajnica, računovodstvena referentica i voditeljica računovodstva – kotizacije su od 50 do 100,00 EUR po seminaru ili stručnom skupu) te **ostale naknade troškova zaposlenima –** 60,00 EUR, a isplaćuju se za korištenje privatnog automobila u službene svrhe za putovanja kraća od 30 km (0,40 EUR po km).

U sklopu podskupine **rashoda za materijal i energiju** financiraju se troškovi uredskog materijala i ostalih materijalnih rashoda (kao što je materijal za nastavu), plina, struje, materijala i dijelova za tekuće i investicijsko održavanje, sitnog inventara i auto guma, službene i radne zaštitne odjeće. Povećan je plan na uredskom materijalu na 22.000,00 EUR u okviru kojeg je i materijal za higijenske potrebe zbog većih cijena prema sklopljenim ugovorima s dobavljačima te materijal za čišćenje za koji su cijene također drastično porasle uslijed inflacije. Od sitnog inventara i auto guma planiramo nabaviti sve ono za što će se iskazati potreba u toku godine, a plan je 2.800,00 EUR. Što se tiče energije, planirano je 19.000,00 EUR što je manje u odnosu na protekle godine zbog postavljanja solarnih kolektora na dvoranu škole. Pozicija materijala za tekuće i investicijsko održavanje iznosi 2.800,00 EUR , a potreban nam je za popravke u područnoj i matičnoj školi.

Iz decentraliziranih sredstava planiramo financirati i **rashode za usluge** kao što su usluge telefona, pošte i prijevoza, usluga prijevoza učenika, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, računalne usluge te ostale usluge. Usluge telefona, pošte i prijevoza su smanjene u odnosu na projekcije na 7.000,00 EUR, a sve prema sklopljenim postojećim ugovorima za pokretne i nepokretne usluge te poštanske usluge. Zdravstvene usluge iznose1.327,00 EUR, a planirane su za preglede kuharica te analizu namirnica i vode u školskoj kuhinji. Usluge za tekuće i investicijsko održavanje u iznosu od 77.000,00 EUR planiramo utrošiti na zamjenu postojećih cijevi vodovoda i kanalizacije u Matičnoj školi. S obzirom da su cijevi stare 34 godine potrebno ih je zamijeniti kako ne bi dolazilo do izvanrednih puknuća kao što smo to imali primjer ove godine na cijevi vanjske hidrantske mreže i 2021. godine u zbornici predmetne nastave.

Od **ostalih nespomenutih rashoda** **poslovanja** planiramo financirati premije osiguranja, reprezentaciju, članarine, pristojbe i naknade, te ostale nespomenute rashode poslovanja. Plan je nešto veći od Projekcija i iznosi 5.345,00 EUR.

U skupini **Rashodi za nabavu proizvedene dugotrajne imovine** plan je u 9.700,00 EUR. Od tih sredstava planiramo nabavu televizora za 4 učionice, namještaj za učionicu matematike, namještaj za ured računovodstvene referentice, ugradbeni ormar za tajnicu te ormar i komodu za učionice RN i PN informatike.

Ukupni plan za decentralizirana sredstva je isti za 2025. i 2026. godinu kao i za 2024. godinu.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

Ishodište i pokazatelji na čemu se zasniva izračun potrebnih sredstava je Odluka Grada Koprivnice o mjerilima za financiranje decentraliziranih funkcija i Državni pedagoški standard osnovnoškolskog sustava odgoja i obrazovanja čiji temelji se nalaze u Zakonu o odgoju i obrazovanju u osnovnoj i srednjoj školi. Državni pedagoški standard opisuje mjerila za prostor i opremu u osnovnoj školi. Svi naši planovi temeljeni su na tome, a naravno da naši planovi „ovise“ o mogućnosti financiranja našeg osnivača.

**CILJ: Održavanje kvalitete zaposlenog kolektiva**

Ovaj cilj nastoji se postići održavanjem broja programa stručnog usavršavanja koje pohađaju svi učitelji i stručni suradnici škole čime se povećava kvaliteta provođenja obrazovanja unutar ustanove.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2023.)** | **Ciljana vrijednost**  **(2024.)** | **Ciljana vrijednost (2025.)** |
| Učitelji i stručni suradnici pohađali su programe usavršavanja koje donosi ministar nadležan za obrazovanje | Pohađanjem seminara i radionica radi se na profesionalnom rastu i razvoju učitelja i stručnih suradnika koji je neophodan za kvalitetno provođenje osnovnoškolskog odgoja i obrazovanja | % | 80 | škola | 90 | 95 | 100 |

**PROGRAM: 3003 DODATNI PROGRAM ODGOJA I OBRAZOVANJA**

**Program 3003 DODATNI PROGRAMI ODGOJA I OBRAZOVANJA** ima za cilj zadovoljavanje potreba iznad državnog standarda aktivnostima koje osiguravaju kvalitetniji sustav u ovim područjima preko programa praćenja i financiranja izvannastavnih aktivnosti, školskih natjecanja, potpore pomoćnika u nastavi, učeničke zadruge, EU projekata, odnosno osiguravanje jednakih uvjeta za napredovanje svih učenika.

**Procjena i ishodište potrebnih sredstava za aktivnosti**

| **Naziv aktivnosti** | **Plan za 2024.** | **Projekcija za 2025.** | **Projekcija za 2026.** |
| --- | --- | --- | --- |
| A300317 Redovna djelatnost osnovnih škola | 39.000,00 | 39.000,00 | 39.000,00 |
| Aktivnost: A300306 Slobodne aktivnosti i školska natjecanja | 12.810,00 | 12.810,00 | 12.810,00 |
| Aktivnost: A300323 Unapređenje standarda u školama – izvor VLASTITI PRIHODI | 75.556,00 | 72.307,00 | 72.211,00 |
| Aktivnost: A300330 Mentorstvo | 346,00 | 346,00 | 346,00 |
| Aktivnost: A300332 EU projekti | 2.660,00 | 2.660,00 | 2.660,00 |
| Aktivnosti: A300356 ODJEK VI-OŠ „BRAĆA RADIĆ“ 2023./2024. | 61.145,00 | 0,00 | 0,00 |
| AKTIVNOST A300355 Učenička zadruga „Vretence“ | 2.060,00 | 2.060,00 | 2.060,00 |
| Aktivnosti: A300359 ODJEK VII-OŠ „BRAĆA RADIĆ“ 2024./2025. | 44.235,00 | 61.145,00 | 0,00 |
| **UKUPNO:** | **237.812,00** | **190.328,00** | **129.087,00** |

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16),
* Pravilnik o proračunskim klasifikacijama (NN broj 26/10, 120/13 i 1/20), Pravilnik o proračunskom računovodstvu i računskom planu (NN broj 124/14, 115/15, 87/16, 3/18, 126/19 i 108/20 ).
* Pravilnik o financijskom izvještavanju u proračunskom računovodstvu (NN broj 37/22)
* Pravilnik o pomoćnicima u nastavi i stručnim komunikacijskim posrednicima (NN broj 102/18, 59/19 i 22/20).
* Godišnji plan i program rada škole za školsku godinu 2023./2024. i 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2023./2024. i 2024./2025.

**Aktivnost: A300317 Redovna djelatnost osnovnih škola**

Opis i cilj aktivnosti

Cilj ove aktivnosti je osiguravanje financijskih sredstava iznad državnog standarda od strane našeg Osnivača za financiranje ostalih materijalnih rashoda koja ne uspijemo pokriti preko decentraliziranih sredstava.

U ovoj aktivnosti je plan u iznosu 39.000,00 EUR, a sredstva su namijenjena financiranju sistematskih pregleda na koja imaju pravo svi zaposlenici škole, uključujući i pomoćnike u nastavi u iznosu od 14.000,00 EUR (za njih 95), komunalnih usluga u iznosu od 5.000,00 EUR, usluga za tekuće i investicijsko održavanje u iznosu od 17.000,00 EUR (za servisiranje i popravke računalne opreme, uređaja u školskoj kuhinji, zamjenu filtera na rekuperatorima i komorama, servise i popravke kotlovnice, servis lifta, servise vatrogasnih aparata, klima uređaja, baždarenje sigurnosnih ventila, ispitivanja kotlovskog postrojenja, hidrantske mreže i radnog okoliša u matičnoj školi i područnim školama za što dobivamo certifikate i uvjerenja o ispravnosti rada uređaja i opreme) te uredskog materijala u iznosu od 3.000,00 EUR.

Sredstva za 2025. i 2026. godinu se planiraju u istom iznosu kao i za 2024. godinu.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Prevencija bolesti i zaštita zdravlja svih zaposlenika škole**

Ovim ciljem se želi pružiti svim zaposlenicima da jednom godišnje obave sistematski pregled u nadležnoj ustanovi radi prevencije razvoja bolesti i zaštite osobnog zdravlja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2023.)** | **Ciljana vrijednost**  **(2024.)** | **Ciljana vrijednost (2025.)** |
| Povećanje broja zaposlenih koji obavljaju sistematske preglede | Sve zaposlene se potiče na obavljanje godišnjeg sistematskog pregleda u svrhu prevencije razvoja bolesti i zaštite zdravlja | % | 80 | škola | 90 | 95 | 100 |

**Aktivnost: A300306 Slobodne aktivnosti i školska natjecanja**

Opis i cilj aktivnosti

Cilj ove aktivnosti je osiguravanje kvalitetnijeg sustava obrazovanja preko financiranja izvannastavnih aktivnosti i školskih natjecanja. To su oblici aktivnosti koje se provode radi zadovoljavanja različitih potreba i interesa učenika, koje Škola planira, organizira i realizira, a u koju se učenik samostalno, neobvezno i dobrovoljno uključuje.

Slobodne ili izvannastavne aktivnosti obuhvaćaju različite programske sadržaje koji se odvijaju izvan nastavnih obveza u organizaciji škole u njenim prostorijama. Organiziraju se za učenike od prvog do osmog razreda, a smisao i rad nije samo u pružanju mogućnosti „najsposobnijim“, već u poticajima omogućavanja i stvaranja uvjeta da se što više učenika uključi u razne organizirane oblike u kojima će naći smisao i zadovoljstvo. Sredstva su planirana za isplatu plaća voditeljima aktivnosti za:

* **Grupe:** Planinarska sekcija – 2 sata AR, Planinarska sekcija – 2 sata MPR, Plesna grupa – 1 sat, Grupa matematičara osmih razreda – 2 sata, Recitatorska skupina – 1 sat, Šahovska grupa – 2 sata, Školski čitateljski klub „Lijina gajbica“– 1 sat, Filmska grupa – 2 sata, Filmska skupina – 1 sat, Podmladak Crvenog križa – 2 sata, Dramsko-recitatorska grupa – 1 sat, Medijska skupina – 1 sat, Mali folkloraši – 1 sat, Atletska grupa – 1 sat, Mala čitaonica – 1 sat, Dramsko-scenska skupina – 1 sat, Rad s darovitim učenicima 4. razreda – 1 sat, „Kamo vodi ovaj put“ radionica za darovite učenike 8. razreda – 1 sat, Istraživačko kreativne radionice za darovite učenike 5. i 7. razreda – 1 sat, Mladi krojači – 1 sat, The Book Club „Little Bookworms“ – 1 sat, Astronomska skupina – 1 sat. Ukupno iznosi 28 sati x 13,27 EUR, 10 tjedana u prvom polugodištu i 17 tjedana u drugom polugodištu te je plan u iznosu od 9.700,00 EUR.
* **Ostale nespomenute rashode poslovanja u okviru kojih se knjiže troškovi za međuopćinska natjecanja:** sportska natjecanja (rukomet, futsal, atletika, plivanje, kros, košarka) na međuopćinskoj i županijskoj razini, natjecanja u znanju (matematika, hrvatski jezik, engleski jezik, kemija, biologija, fizika, informatika, njemački jezik, crveni križ, LiDraNo, likovni, geografija, povijest, francuski jezik, fizika, Mladi tehničari). Međuopćinska natjecanja koja se financiraju preko Grada imaju plan 1.000,00 EUR.
* Sredstva za županijska natjecanja koja se osiguravaju od Županije, a planirana su za organiziranje županijskog natjecanja engleskog jezika i plivanja, imaju plan nešto veći u odnosu na projekcije te iznosi 1.660,00 EUR.

U aktivnost je uključena i nagrada za najučitelja u iznosu od 300,00 EUR koja će se isplatiti iz gradskih sredstava učitelju koji će prema Odluci ravnatelja biti proglašen najboljim učiteljem u školskoj godini 2023./2024..

Sredstva na cjelokupnoj aktivnosti su planirana u iznosu od 12.810,00 EUR, više za 60,00 EUR u odnosu na projekcije, za iznos najma bazena za županijsko natjecanje u plivanju.

Sredstva za 2025. i 2026. godinu planiramo u istom iznosu kao i za 2024.godinu.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Promicanje škole**

Ovaj cilj ima za svrhu uključivanje djece u različite programske sadržaje kako bi kroz priredbe i manifestacije promovirali školu i stekli dodatno samopouzdanje, smisao i zadovoljstvo u radu.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2023.)** | **Ciljana vrijednost**  **(2024.)** | **Ciljana vrijednost (2025.)** |
| Povećanje broja školskih projekata/priredbi/manifestacija | Učenike se potiče na izražavanje kreativnosti, talenata i sposobnosti kroz ovakve aktivnosti | broj projekata/priredbi/manifestacija | 48 | škola | 49 | 50 | 51 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2023.)** | **Ciljana vrijednost**  **(2024.)** | **Ciljana vrijednost (2025.)** |
| Povećanje broja učenika koji su uključeni u različite školske projekte/  priredbe/manifestacije | Učenike se potiče na izražavanje kreativnosti, talenata i sposobnosti kroz ovakve aktivnosti | Broj učenika koji su uključeni u projekte/priredbe/manifestacije | 881 | škola | 882 | 883 | 884 |

**CILJ: Poboljšavanje kvalitete i učinkovitosti obrazovanja**

Ovaj cilj ima za svrhu poticanje djece na dodatno obrazovanje i stjecanje novih znanja koja im mogu poslužiti prilikom odlazaka na razna natjecanja ili u daljnjem školovanju.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2023.)** | **Ciljana vrijednost**  **(2024.)** | **Ciljana vrijednost (2025.)** |
| Povećanje broja učenika koji pohađaju dodatnu nastavu | Učenike koji u nastavnom predmetu ostvaruju natprosječne rezultate potiče ih se na dodatnu nastavu radi usvajanja dodatnog znanja i pripreme za natjecanja | Broj učenika koji polaze dodatnu nastavu | 337 | škola | 338 | 339 | 340 |

**Aktivnost: A300323 Unapređenje standarda u školama – izvor VLASTITI PRIHODI**

Opis i cilj aktivnosti

Cilj ove aktivnosti je poboljšanje kvalitete i učinkovitosti obrazovanja, a sva materijalna sredstva koja se nastoje osigurati i utrošiti kroz ovu aktivnost imaju za zadaću postizanje napretka rada Škole te odgajanje i pripremanje mladih ljudi za odgovoran i uspješan život.

Ova aktivnost obuhvaća: nabavu udžbenika za učenike škole, nabavu knjiga za školsku knjižnicu, nabavu osiguranja i školskih majica za učenike škole, odlaske na državna natjecanja, troškove županijskih stručnih vijeća, popravke tableta i nabavu nefinancijske imovine. Financiranje se provodi vlastitim prihodima, prihodima za posebne namjene, prihodima od donacija, pomoćima od nenadležnog proračuna i kapitalnim prihodima te eventualnim prenesenim viškovima od ŽSV-a, najma i prodaje starog papira, željeza, baterija.

Sredstva planiramo utrošiti za:

* **Za isplatu dnevnica** za prijevoz na Županijska stručna vijeća za voditelje ŽSV-a i pratitelje učenika za odlaske na završna natjecanja, plan je 2.200,00 EUR, a za 2025. i 2026. godinu plan je 1.200,00 EUR. Na poziciju je uključen i planirani višak od ŽSV-a u iznosu od 1.000,00 EUR.
* **Za uredski materijal –** prijedlog plana je 948,00 EUR za kupovinu raznog potrebnog materijala za nastavu, a za 2025. i 2026. godinu 336,00 EUR.
* **Energija i komunalne usluge –** obuhvaćaju stavke koje se mjesečno obračunavaju na računu najmoprimcu kojemu je po Ugovoru o najmu stana iznajmljen školski stan (struja i pričuva). Plan za sve tri godine za energiju je 150,00 EUR, a za komunalne usluge 170,00 EUR.
* **Sitan inventar,** prijedlog plana je 500,00 EUR koje bi utrošili eventualno na kupovinu inventara za potrebe ŽSV-a.
* **Usluge telefona, pošte i prijevoza –** prijedlog plana u iznosu od 2.600,00 EUR je namijenjen za prijevoz učenika na terenske nastave koje plaćaju roditelji te prijevoz na poluzavršna natjecanja, a za 2025. i 2026. godinu planira se u istom iznosu.
* **Usluge tekućeg i investicijskog održavanja –** planirane su u iznosu od 2.000,00 EUR za popravke tableta koje financiraju roditelji, a za 2025. i 2026. godinu planira se u istom iznosu.
* **Intelektualne i osobne usluge –** prijedlog plana je 1.760,00 EUR, a namijenjeno je za predavače na ŽSV-ima, dok se za 2025. i 2026. godinu planira 560,00 EUR. Na poziciju je uključen planirani višak od ŽSV-a u iznosu od 1.200,00 EUR.
* **Reprezentacija -** prijedlog plana je 433,00 EUR za eventualnu donaciju za Dan škole i ugošćavanje na ŽSV-ima. Na poziciju je uključen planirani višak od ŽSV-a u iznosu od 300,00 EUR.
* **Ostale nespomenute rashode poslovanja** u okviru kojih planiramo kupnju majica za prvašiće te ostale učenike koji žele zamijeniti stare majice, a koje će financirati roditelji u iznosu 9.000,00 EUR i osiguranje učenika u iznosu od 2.500,00 EUR (833 učenika x 3,00 EUR).
* **Uredska oprema i namještaj –** za 2024. godinu je plan 0,00 EUR, ali planiramo utrošiti iznos od 5.200,00 EUR na kupnju namještaja u 2025. i 2026. godini.
* **Uređaji, strojevi i oprema za ostale namjene –** plan je 5.300,00 EUR za kupnju klima uređaja za učionice u kojima nedostaju klime.
* **Knjige** – planiramo da će MZO i slijedeće školske godine osigurati sredstva u svom Proračunu za nabavu novih udžbenika za školsku godinu 2024./2025. te shodno tome i mi predlažemo plan za kupnju udžbenika u iznosu od 45.000,00 EUR (od toga je plan za radne udžbenike 35.000,00 EUR, a udžbenike koji se vraćaju 10.000,00 EUR). Isto tako 2.995,00 EUR predlažemo namijeniti za kupnju knjiga za školsku knjižnicu sredstvima od MZO-a (1.195,00 EUR), a 1.800,00 EUR iz vlastitih prihoda. Na poziciju je uključen planirani višak od vlastitih prihoda u iznosu od 100,00 EUR.

Ukupni plan za ovu aktivnost za 2024. godinu je 75.556,00 EUR, za 2025. godinu 72.307,00 EUR, a za 2026. godinu 72.211,00 EUR

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Povećanje broja osvojenih prva tri mjesta na natjecanjima.**

Ovaj cilj ima zadatak poticanje djece na izražavanje njihove kreativnosti, talenata i sposobnosti kroz različita natjecanja. Ujedno se u njima stvara i natjecateljski duh koji im može piti poticaj u daljnjem školovanju i odrastanju.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2023.)** | **Ciljana vrijednost**  **(2024.)** | **Ciljana vrijednost (2025.)** |
| Povećanje broja osvojenih mjesta (prva tri) na županijskim/ državnim natjecanjima  -županijsko  -poluzavršno  -državno  -međunarodno | Učenike se potiče na izražavanje kreativnosti, talenata i sposobnosti kroz ovakve aktivnosti | Broj učenika plasiranih na županijska, poluzavršna, državna i međunarodna natjecanja | 144  69  20  5 | škola | 145  70  21  6 | 146  71  22  7 | 147  72  23  8 |

**Aktivnost: A300330 Mentorstvo**

Opis i cilj aktivnosti

Ova aktivnost ima za cilj pružanje prilika za razvoj karijere nastavnicima-pripravnicima koji su na početku karijere i u kontekstu uvođenja nastavnika u novo školsko okruženje.

Ovom aktivnosti se financiraju učitelji/mentori koji primaju naknadu MZO-a za obavljeno mentorstvo svojih pripravnika.

U ovoj aktivnosti je plan od 346,00 EUR za isplatu plaće mentorima (2 mentora x 173,00 EUR). Sredstva za 2025. i 2026. godinu se planiraju u istom iznosu.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Nagrađivanje učitelja koji su preuzeli ulogu mentora u razvoju karijere nastavnika-pripravnika**

Ovaj cilj ima zadatak da nagradi učitelja mentora koji svojim dodatnim trudom i zalaganjem pomaže nastavnicima-pripravnicima da se na početku karijere uključe u obrazovanje mladih.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2023.)** | **Ciljana vrijednost**  **(2024.)** | **Ciljana vrijednost (2025.)** |
| Nagrađivanje mentora | U što kraćem roku nakon završenog mentorstva, osigurati sredstva od MZO-a za nagrađivanje učitelja mentora kao nagradu za obučavanje nastavnika-pripravnika | % | 0 | škola | 100 | 100 | 100 |

**Aktivnost: A300332 EU projekti**

Opis i cilj aktivnosti

Ovom aktivnosti se financira ju Erasmus projekti koji podupiru mobilnost učitelja i učenika u svrhu neformalnog učenja u obliku njihove razmjene, pri čemu je cilj uključiti ih i ojačati njihov položaj kako bi postali aktivni europski građani, ali i pomoći im da steknu i razviju kompetencije koje će im biti korisne u životu i budućem radu.

Iako naša škola još uvijek nije ni u jednom Erasmus projektu, planiramo se iduće godine uključiti te su sredstva planirana za eventualne odlaske učitelja na službena putovanja i stručna usavršavanja u sklopu EU projekata u iznosu od 2.660,00 EUR. Sredstva za 2025. i 2026. godinu planiraju se u istom iznosu.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Mobilnost mladih i upoznavanje kultura drugih zemalja**

S ciljem se želi postići da se škola uključi u Erasmus projekte radi mobilnosti učitelja i učenika te upoznavanja kulture, jezika, načina života i obrazovanja u drugim zemljama.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2023.)** | **Ciljana vrijednost**  **(2024.)** | **Ciljana vrijednost (2025.)** |
| Uvođenje u Erasmus projekte | Uvođenjem u Erasmus projekte pridonosi se obrazovanju i osposobljavanju učitelja i učenika preko mobilnosti i upoznavanja drugih kultura i jezika. | % | 0 | škola | 100 | 100 | 100 |

**Aktivnosti: A300356 ODJEK VI-OŠ „BRAĆA RADIĆ“ 2023./2024.**

Opis i cilj aktivnosti

Aktivnost podrazumijeva potporu pomoćnika u nastavi i stručnih komunikacijskih posrednika sukladno utvrđenim individualnim potrebama, funkcionalnim sposobnostima i postignutoj razini samostalnosti učenika s tendencijom osamostaljivanja učenika u školskoj sredini. Ovom aktivnosti se osiguravaju sredstva za redovno financiranje materijalnih prava iz radnog odnosa pomoćnika u nastavi koji su zaposleni u OŠ „Braća Radić“ Koprivnica. Rashodi se odnose na sredstva za plaće, doprinose na plaću, prijevoz na posao i s posla, službena putovanja, stručna usavršavanja i ostala materijalna prava (regres, topli obrok).

U sklopu ove aktivnosti škola je zaposlila deset (10) pomoćnika u nastavi - PN i dva (2) stručno komunikacijska posrednika - SKP te je plan (od siječnja do lipnja) u iznosu od 61.145,00 EUR. Plan za sredstva Osnivača je 22.252,00 EUR (15% troška te razlika od bruto II troška od 508,03 EUR do punog troška plaće), sredstva EU 72% - plan je 32.018,00 EUR i sredstva nacionalnog sufinanciranja 13% - plan je 6.875,00 EUR. Izračun se temelji na bruto iznosu od 5,15 EUR po satu (bruto 2 - 6,00 EUR po satu) i broju tjednog zaduženja za pojedinog pomoćnika (2 od 24 sata, 4 od 25 sati, 1 od 26 sati, 2 od 31 sati, 1 od 32 sati, 1 od 33 sata i 1 od 35 sati). Osim za plaće sredstva su planirana za službena putovanja (kao pratnja djeci) te eventualno stručno usavršavanje ukoliko bi se primao novi pomoćnik u nastavi. Planirana su po dva službena putovanja po svakom PN/SKP. Naknada za prijevoz na posao i s posla planira se za 11 pomoćnika u iznosu od 2 EUR po danu osim za jednu pomoćnicu kojoj se zbog veće udaljenosti na posao i s posla prizna cijena karte javnog prijevoznika u iznosu od 52,80 EUR mjesečno. Od 2024. godine za pomoćnike planiramo i ostala materijalna prava pa tako za regres planiramo 3.600,00 EUR, a za topli obrok planiramo mjesečni trošak od 40,00 EUR po pomoćniku – 12 pomoćnika x 6 mjeseci x 40,00 EUR= 2.880,00 EUR. U lipnju završava ODJEK VI pa se rashodi od rujna do prosinca planiraju kroz ODJEK VII.

**Aktivnosti: A300359 ODJEK VII-OŠ „BRAĆA RADIĆ“ 2024./2025.**

Opis i cilj aktivnosti

Aktivnost podrazumijeva potporu pomoćnika u nastavi i stručnog komunikacijskog posrednika sukladno utvrđenim individualnim potrebama, funkcionalnim sposobnostima i postignutoj razini samostalnosti učenika s tendencijom osamostaljivanja učenika u školskoj sredini. Ovom aktivnosti se osiguravaju sredstva za redovno financiranje materijalnih prava iz radnog odnosa pomoćnika u nastavi koji su zaposleni u OŠ „Braća Radić“ Koprivnica. Rashodi se odnose na sredstva za plaće, doprinose na plaću, prijevoz na posao i s posla, službena putovanja, stručna usavršavanja i ostala materijalna prava (regres, topli obrok).

U sklopu ove aktivnosti za školsku godinu 2024./2025. škola planira financirati deset (10) pomoćnika u nastavi i dva (2) stručno komunikacijska posrednika te je plan (od rujna do prosinca) u iznosu od 44.235,00 EUR. Plan za sredstva Osnivača je 17.500,00 EUR (15% troška te razlika od bruto II troška od 508,03 EUR do punog troška plaće), sredstva EU 72% - plan je 21.312,00 EUR i sredstva nacionalnog sufinanciranja 13% - plan je 5.423,00 EUR. Izračun se temelji na bruto iznosu od 5,15 EUR po satu (bruto 2 - 6,00 EUR po satu) i broju tjednog zaduženja za pojedinog pomoćnika (2 od 24 sata, 4 od 25 sati, 1 od 26 sati, 2 od 31 sati, 1 od 32 sati, 1 od 33 sata i 1 od 35 sati). Osim za plaće sredstva su planirana za službena putovanja (kao pratnja djeci) te eventualno stručno usavršavanje ukoliko bi se primao novi pomoćnik u nastavi. Planirano je po jedno službeno putovanje po svakom PN/SKP. Naknada za prijevoz na posao i s posla planira se za 12 pomoćnika u nastavi u iznosu od 2- EUR po danu. Nadalje planiramo i ostala materijalna prava pa tako za božićnicu planiramo 3.600,00 EUR, a za topli obrok planiramo mjesečni trošak od 40,00 EUR po pomoćniku – 12 pomoćnika x 6 mjeseci x 40,00 EUR= 2.800,00 EUR te dar za dijete 1.100,00 EUR

Za 2025. godinu od siječnja do lipnja je plan 61.145,00 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Pomoć djeci s individualnim potrebama**

Sa ciljem se želi postići zapošljavanje dovoljnog broja pomoćnika u nastavi sukladno utvrđenim individualnim potrebama, funkcionalnim sposobnostima i postignutoj razini samostalnosti učenika s tendencijom osamostaljivanja učenika u školskoj sredini.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2023.)** | **Ciljana vrijednost**  **(2024.)** | **Ciljana vrijednost (2025.)** |
| Zapošljavanje pomoćnika u nastavi kao pomoć učenicima s individualnim potrebama | Osiguravanje dovoljnog broja pomoćnika u nastavi za djecu sukladno njihovim individualnim potrebama i funkcionalnim sposobnostima | % | 100 | škola | 100 | 100 | 100 |

**AKTIVNOST A300355 Učenička zadruga „Vretence**“

Opis i cilj aktivnosti

Zadruga ima za cilj okupljanje što većeg broja učenika koji će se uključiti u različite aktivnosti izrade i proizvodnje različitih proizvoda koji će se prodavati i plasirati na različitim sajmovima, razvijanje duha poduzetništva od najranijih školskih dana te učenje učenika o financijskom ustroju i zakonskih pravila vezanih za isto.

U sklopu aktivnosti će se pratiti troškovi koji će nastati radom te zadruge, a financirat će se iz članarina učenika te prodajom različitih proizvoda izrađenih radom zadruge. Plan za 2024. godinu iznosi 2.060,00 EUR. Isti je plan i za 2025. i 2026. godinu.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Uključivanje djece u rad zadruge Vretence**

Ovim ciljem se želi postići da se što veći broj djece uključi u rad Zadruge kako bi spoznali različite oblike izrade i proizvodnje različitih proizvoda, njihove prodaje te razvili u sebi duh poduzetništva.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2023.)** | **Ciljana vrijednost**  **(2024.)** | **Ciljana vrijednost (2025.)** |
| Povećanje broja djece uključene u djelovanje zadruge Vretence | Upoznavanje djece s radom Zadruge, uključivanje u razne aktivnosti izrade proizvoda te njihove prodaje na sajmovima | % | 50 | škola | 60 | 70 | 80 |

**PROGRAM: 3015 SOCIJALNI PROGRAM**

**Program 3015 SOCIJALNI PROGRAM** provodi se s ciljem pružanja određenih oblika pomoći i socijalnih usluga građanima. Ovaj program obuhvaća financiranje prehrane svih učenika škole, koja se od početka 2023. godine obavlja iz izvora Ministarstva znanosti i obrazovanja.

1. **ZAKONSKE I DRUGE PODLOGE NA KOJIMA SE ZASNIVAJU PROGRAMI**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16),
* Pravilnik o proračunskim klasifikacijama (NN broj 26/10, 120/13 i 1/20), Pravilnik o proračunskom računovodstvu i računskom planu (NN broj 124/14, 115/15, 87/16, 3/18, 126/19 i 108/20 ).
* Pravilnik o financijskom izvještavanju u proračunskom računovodstvu (NN broj 37/22)
* [Pravilnik o provedbi Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2023./2024. do školske godine 2028./2029. (NN broj 81/2023)](https://narodne-novine.nn.hr/clanci/sluzbeni/2023_07_81_1282.html)
* Odluka o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2023./2024.
* Godišnji plan i program rada škole za školsku godinu 2023./2024. i 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2023./2024. i 2024./2025.

**AKTIVNOST A301504 Pomoć za podmirenje troškova prehrane učenika osnovnih škola – 04 O.Š. „Braća Radić“**

Opis i cilj aktivnosti

U ovoj aktivnosti se financira prehrana učenika koji se žele hraniti u školskoj kuhinji kao i Shema voća/mlijeka, a ima za cilj:

* priprema kuhane hrane djeci te samim time dobivanje kvalitetnijeg obroka
* povećanje unosa svježeg voća i povrća te mlijeka i mliječnih proizvoda te smanjenja unosa hrane s visokim sadržajem masti, šećera i soli u svakodnevnoj prehrani učenika,
* podizanja razine znanja o važnosti zdrave prehrane i nutritivnim vrijednostima svježeg voća i povrća te mlijeka i mliječnih proizvoda i
* edukaciju učenika u cilju smanjenja otpada od hrane.

Od početka 2023. godine se Odlukom Vlade prehrana učenika financira sredstvima MZO-a i to 1,33 EUR po danu za učenika.

Samim time se u ovoj aktivnosti planira više sredstava u odnosu na projekcije te plan iznosi ukupno 186.200,00 EUR. Sada se prosječno u školskoj kuhinji hrani oko 800 djece, što znači da 800 uč. x 1,33 EUR x 175 dana opravdava plan od 186.200,00 EUR za školsku kuhinju. Za Shemu voća se planira iznos od 6.640,00 EUR. S obzirom da je naša škola pobijedila na natječaju Kauflanda „*Kaufland škola voća i povrća*“, za školsku godinu 2023./2024. ćemo svaki tjedan dobivati jednu isporuku voća tjedno pa je plan za tu donaciju voća 10.000,00 EUR. Ukupno je plan na toj aktivnosti za 2024. godinu 204.930,00 EUR

Sredstva za 2025. i 2026. godinu se planiraju u iznosu od 192.840,00 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Osiguranje prehrane za sve učenike škole**

Ovim ciljem se želi postići da se svi učenici hrane u školskoj kuhinji s obzirom da od 2023. godine prehranu financira Ministarstvo znanosti i obrazovanja te je za sve učenika besplatna.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2023.)** | **Ciljana vrijednost**  **(2024.)** | **Ciljana vrijednost (2025.)** |
| Povećanje broja učenika koji se hrane u školskoj kuhinji | Osiguravanjem besplatnih obroka za sve učenike škole omogućava se svakom učeniku da se hrani u školskoj kuhinji i da dnevno dobije kvalitetan obrok | % | 90 | škola | 100 | 100 | 100 |

**PROGRAM 9000 COP**

**Program 9000 COP** obuhvaća aktivnost kojom se osiguravaju sredstva za redovno financiranje materijalnih prava iz radnog odnosa svih zaposlenika OŠ „Braća Radić“ Koprivnica, osim pomoćnika u nastavi koji se financiraju preko aktivnosti ODJEK. Rashodi se odnose na sredstva za plaće, doprinose na plaću i ostala materijalna prava temeljem kolektivnog ugovora (jubilarna nagrada, božićnica, regres te razne pomoći).

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16),
* Pravilnik o proračunskim klasifikacijama (NN broj 26/10, 120/13 i 1/20), Pravilnik o proračunskom računovodstvu i računskom planu (NN broj 124/14, 115/15, 87/16, 3/18, 126/19 i 108/20 ).
* Pravilnik o financijskom izvještavanju u proračunskom računovodstvu (NN broj 37/22)
* Godišnji plan i program rada škole za školsku godinu 2023./2024. i 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2023./2024. i 2024./2025.

**AKTIVNOST: 900002 COP OŠ „Braća Radić“**

Opis i cilj aktivnosti

U okviru aktivnosti COP vrši se financiranje rashoda za zaposlene i materijalne rashode poslovanja za Matičnu školu u Koprivnici i PŠ Starigrad. Plan za 2024. godinu za isplatu plaća, doprinosa i ostalih rashoda za zaposlene preko COP-a je veći u odnosu na projekcije i iznosi 2.166.933,00 EUR. Jedan od razloga za povećanja te aktivnosti je što je porasla osnovica za obračun plaće sa 834,33 EUR na 902,08 EUR, a isto tako su u toku pregovori s Vladom gdje se traži novo povećanje osnovice u 2024. godini. Planirali smo ove godine isplatiti posljednje dvije sudske presude, ali smo uspjeli samo jednu, tako da ćemo jednu prenijeti za isplatu u 2024. godini jer još uvijek nije stigla presuda za DF. Plan za Aktivnost COP je slijedeći:

* *Rashodi za zaposlene* - sredstva za plaće 1.732.400,00 EUR s pripadajućim doprinosima 275.000,00 EUR.
* *Ostale rashode za zaposlene* – plan je 80.000,00 EUR za jubilarne nagrade (za 10 djelatnika), darovi za djecu do navršenih 15 godina života (65 djece x 100,00 EUR), božićnica (86 x 300 EUR), regres (86 x 300,00 EUR) pomoći za bolovanje preko 42 dana, pomoći u slučaju smrti, pomoć za rođenje djeteta.
* *Naknade troškova zaposlenima*  za prijevoz djelatnika na posao i s posla: 25.000,00 EUR (isplaćivat će se ovisno o kretanju cijene goriva na tržištu, a prosječno 0,16 EUR-0,18 EUR po kilometru).
* *Naknade poslodavca zbog nezapošljavanja osoba s invaliditetom:* plan je 3.600,00 EUR, manje od projekcije jer u 2024. godini moramo plaćati naknadu za samo dvije osobe.
* *Troškovi sudskog postupka i sudske pristojbe zajedno s plaćom, doprinosima i zateznim kamatama po sudskim presudama,* plan je 933,00 EUR (za 1 djelatnika).

Projekcija plana za 2025.godinu iznosi 2.136.600,00 EUR i 2026. godinu 2.157.100,00 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Isplata plaće i materijalnih prava svim djelatnicima**

Ovim ciljem se želi postići da svaki djelatnik primi redovito svoju mjesečnu plaću i da mu se isplati svako materijalno pravo na koje ima pravo sukladno Kolektivnom ugovoru za zaposlenike u osnovnoškolskim ustanovama.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2023.)** | **Ciljana vrijednost**  **(2024.)** | **Ciljana vrijednost (2025.)** |
| Isplata plaće i materijalnih prava svim zaposlenicima škole | Voditi ispravnu evidenciju svakog zaposlenika kako bi primio plaću koja mu pripada i u roku koji je predviđen uputama za isplatu plaće kao i sva materijalna prava koja mu pripadaju prema Kolektivnom ugovoru. | % | 100 | škola | 100 | 100 | 100 |

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI IZ NADLEŽNOSTI PRORAČUNSKOG KORISNIKA U PRETHODNOJ GODINI**

Na kraju nastavne godine 20 je učenika bilo upućeno na dopunski nastavni rad. Nakon dopunskog nastavnog rada 15 je učenika bilo upućeno na popravne ispite koje su uspješno položili i prešli u viši razred.  Tijekom školske godine za pet je učenika organizirana dodatna poduka zbog nedovoljnog poznavanja hrvatskoga jezika.

U školi su organizirani aktivi predmetne nastave i aktiv učitelja razredne nastave. Učitelji voditelji Županijskih stručnih vijeća organizirali su skupove iz matematike, engleskog jezika, vjeronauka i razredne nastave. Tijekom školske godine 19 učitelja i stručnih suradnika je sudjelovalo na državnim skupovima: učiteljice informatike, učiteljice razredne nastave, učitelji engleskoga jezika, učiteljice njemačkoga jezika, učitelj vjeronauka, učiteljice hrvatskoga jezika, učiteljice matematike, učiteljica prirode i biologije, učiteljice povijesti, školska knjižničarka i psihologinja.

Za učenike iz udaljenijih dijelova grada organiziran je prijevoz na nastavu autobusima. Tijekom školske godine prevozilo se 382 učenika naše škole.

Od izuzetne je važnosti organiziranje prehrane u školskoj kuhinji. Jelovnik je prilagođen potrebama učenika, a osmislili su ga nutricionisti Podravke. Školsko povjerenstvo za kuhinju dogovara mjesečne jelovnike vodeći brigu o uravnoteženoj i zdravoj prehrani. Prehrana je organizirana za sve učenike naše škole. Hrana se svakodnevno dostavlja dostavnim vozilom koje je u vlasništvu škole u PŠ Starigrad. Tijekom godine prosječno je školsku kuhinju polazilo 795 učenika. Značajan porast broja učenika u školskoj kuhinji uslijedio je nakon odluke Vlade RH o sufinanciranju školske prehrane (besplatni obroci).

Također je važno je napomenuti da je škola bila u projektu Sheme voća čiji projekat ima za cilj povećanje unosa svježeg voća i povrća, smanjenje unosa hrane s visokim sadržajem masti, šećera i soli u svakodnevnoj prehrani učenika, podizanje razine znanja o važnosti zdrave prehrane i nutritivnim vrijednostima svježeg voća i povrća te edukaciju učenika u cilju smanjenja otpada od hrane. S obzirom da je prethodnih godina samo manji broj djece konzumiralo mlijeko preko Sheme mlijeka, naša škola je odustala od projekta Shema mlijeka, ali i dalje nastavlja sa Shemom voća u školskoj godini 2022./2023. te 2023./2024. Od početka školske godine 2023./2024. naša škola je ponovo partner Kauflandu u projektu „*Kaufland škola voća i povrća*“ preko kojeg svi učenici naše škole već četvrtu godinu jednom tjedno dobivaju besplatno voće i time razvijaju dobre prehrambene navike.

Škola plivanja se odvijala u drugom polugodištu školske godine 2022./2023, a sudjelovalo je ukupno 89 učenika Matične škole i Područne škole Starigrad. Obuka je trajala 20 sati po svakom učeniku, a između ostalog učenicima je pružila učenje osnovnih elemenata plivanja, novih tehnika plivanja te usavršavanje već stečenih.

Od Hrvatskog filmskog saveza je Filmska skupina primila sredstva u iznosu od 1.200,00 EUR koja su namjenski iskorištena za kupovinu sredstava potrebnih za snimanje (mini dron, 4 stolna stalka za mobitel, stativ za mobitel, zoom recorder, 2 stabilizatora za snimanje iphoneom). Četiri djevojčice, članice filmske skupine su snimile dokumentarni film Koprivnički mušketiri i haramije te ga zajedno sa svojim mentorima priložile u *Izvješće o realizaciji namjenskih sredstava* Hrvatskom filmskom savezu.

Učenici su u sklopu programa rada školskog liječnika bili obuhvaćeni specifičnim i preventivnim mjerama zdravstvene zaštite. Provedeni su pregledi za utvrđivanje zdravstvenog stanja i sposobnosti učenika za nastavu tjelesne i zdravstvene kulture te pregledi za određivanje primjerenog oblika školovanja. Održani su sistematski pregledi učenika petih i osmih razreda i budućih učenika prije upisa u prvi razred osnovne škole. Cijepljenje je provedeno kod učenika šestih, osmih i budućih učenika prije upisa u prvi razred osnovne škole. Osim toga, sukladno preporuci Ministarstva zdravstva i HZJZ, realizirano je cijepljenje učenika i učenica 8.razreda protiv HPV-a za one učenike koji su iskazali interes. Tijekom nastavne godine kontinuirano su se provodili namjenski pregledi na zahtjev i prema situaciji.

Na temelju poziva financiranog iz Operativnog programa Učinkoviti ljudski potencijali Europskog socijalnog fonda, kojeg je odobrilo Ministarstvo znanosti i obrazovanja putem Otvorenog poziva na dostavu projektnih prijedloga „Osiguranje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim odgojno-obrazovnim ustanovama, faza IV“ te provedenog javnog natječaja i odabira kandidata, Osnovna škola „ Braća Radić“ Koprivnica završila je nastavnu godinu 2022./2023. sa devet (9) pomoćnika u nastavi i jednim (1) stručno komunikacijskim posrednikom koji su pomagali učenicima s teškoćama u odgojno-obrazovnom procesu. Cilj projekta je osigurati dodatnu profesionalnu potporu uključivanju učenika s teškoćama u razvoju u osnovnoškolskim odgojno obrazovnim ustanovama kako bi im se u nastavi osigurala bolja obrazovna postignuća, uspješnija socijalizacija i emocionalno funkcioniranje.

Za sve djelatnike škole omogućeno je obavljanje sistematskog pregleda uključujući i pomoćnike u nastavi u iznosima od 99,00 EUR do 146,00 EUR. Svi kuhari su jednom godišnje obavili zdravstveni/sanitarni pregled u Zavodu za javno zdravstvo, a dva puta u toku godine su od strane Zavoda za javno zdravstvo napravljene analize vode i namirnica u školskoj kuhinji Matične i Područne škole. Također je Zavod za javno zdravstvo obavilo edukaciju osoba za održavanje HACCP-a. Tečajem su usvojena osnovna znanja o praktičnoj primjeni načela dobre higijenske i dobre proizvodne prakse, primjeni HACCP načela i praktičnoj primjeni postupaka samokontrole u institucionalnoj kuhinji.

Tijekom ljetnih praznika na krovu školske sportske dvorane izgrađena je solarna elektrana koja će zadovoljavati potrebe cijele školske zgrade za električnom energijom tijekom čitave godine. Na taj način smo ojačali ekološku komponentu škole i smanjili negativan utjecaj na okoliš. Investicija u zelenu energiju dogodila se u godini kad je naša škola stekla dugo očekivani status Međunarodne Eko- škole na što smo iznimno ponosni. Uspjeh je to svih učenika, učitelja, roditelja i prijatelja škole koji su svaki na svoj način pridonijeli stjecanju tog prestižnog statusa.

Osnovali smo učeničku zadrugu s ciljem promicanja radnih i poduzetničkih vrijednosti te stvaralaštva, a 14. veljače 2023. godine primljeni smo u Hrvatski savez učeničkih zadruga. Prodajom proizvoda koje izrađuju učenici na sajmovima, smotrama i različitim prigodama učenici prikupljaju novac ne samo za potrebe zadruge već se promiče i humanitarna djelatnost, a s ponosom možemo reći kako smo donirali 820 eura UNICEF-u za potresom stradalu djecu i obitelji u Turskoj i Siriji.

Škola je dobila i novi vizualni identitet oslikavanjem zida školske sportske dvorane od strane dvojice vrsnih likovnih umjetnika. Ukazana nam je velika čast izborom Marina Sabola za dječjeg gradonačelnika na kojeg smo jako ponosni. Učenici naše škole dobitni su godišnje nagrade Veliko srce koprivničkog djeteta – Naj dječje djelo te nagrade Naj- akcija Grada Koprivnice. Učiteljica Narcisa Kolar za svoj predani rad s učenikom dobila je nagradu Ponos Hrvatske kao i medalju Grada Koprivnice. Nastavljena je vrlo uspješna suradnja s Komunalcem na nekoliko projekata, Muzejom grada Koprivnice, udrugom “Nada”, Laticama, Centrom za pružanje usluga u zajednici Svitanje. Planinarska sekcija bila je izrazito aktivna te je uključivala veliki broj učenika.

Učenici su pod vodstvom svojih mentora postizali brojne uspjehe na natjecanjima i natječajima. Škola ima županijske prvake u hrvatskom i engleskom jeziku, matematici, informatici te četiri sporta. Matematičari su osvajali prva mjesta na brojnim natjecanjima među kojima izdvajamo međunarodno natjecanje Euromath. Filmaši su za svoja ostvarenja dobili nagrade na državnoj razini. i učenica nižih razreda na smotri pripovijedanja. Svojim pjesničkim talentom posebno se istaknula učenica Una Bebek.

Vrsni sportaš Petar Slavinić predstavljao je školu, grad, županiju i Hrvatsku na velikom sportskom natjecanju u Rio de Janeiru, a učenica Anja Horvat osvojila je 3. mjesto na svjetskom finalu Hippo Olimpijade.

**Izvannastavne i izvanškolske aktivnosti**

Učenici naše škole bili su vrlo uspješni na brojnim natjecanjima i natječajima te su polazili brojne izvannastavne aktivnosti koje su pridonijele tom uspjehu. Dio izvannastavnih aktivnosti financiran je i od strane Grada Koprivnice. Na temelju interesa učenika i mogućnosti organizacije rada i u ovoj školskoj godini organiziran je niz izvannastavnih aktivnosti. Veliki broj učenika je tijekom školske godine bio uključen i u različite izvanškolske aktivnosti (strani jezici, sportske aktivnosti, ples, likovne radionice, mažoretkinje, izviđači, robotika, dramske igraonice, vatrogasci, glazbena škola...).

|  |  |  |  |
| --- | --- | --- | --- |
| Red. br. | **Izvannastavna aktivnost 1. – 4. razred** | Učitelj | Br. učenika |
|
| 1. | Pričaonica | Snježana Janjić | 13 |
| 2. | Likovna grupa | Ljubica Levak | 6 |
| 3. | Dramsko-recitatorska skupina | Vesnica Mlinarić | 10 |
| 4. | Maštaonica | Sanja Kovačić | 10 |
| 5. | Pričaonica | Ksenija Bukvić | 11 |
| 6. | Recitatorska grupa | Kristina Brozović | 8 |
| 7. | Mali istraživači | Narcisa Kolar | 24 |
| 8. | Papirnate čarolije | Dragica Ljubić | 18 |
| 9. | Recitatorska grupa | Marija Petras | 8 |
| 10. | Likovna grupa | Edita Sinjeri-Štefanek | 10 |
| 11. | Eko skupina | Ines Turk | 19 |
| 12. | Likovna grupa | Senka Pavković | 8 |
| 13. | Mali znanstvenici | Irina Duić | 15 |
| 14. | Eko skupina | Renata Blažinec | 10 |
| 15. | Dramsko-recitatorska skupina | Jelena Bistrović | 9 |
| 16. | Pričaonica | Melita Pintarić | 6 |
| 17. | Likovna grupa | Sanja Pakasin | 15 |
| 18. | Likovna grupa | Marija Generalić | 15 |
| 19. | Društvene igre | Matea Gubica Tkalec | 17 |
| 20. | Mali informatičari | Katarina Zorko Zadravec | 40 |
| 21. | Mali informatičari | Valentina Rajn | 7 |
| 22. | Mali informatičari | Antonio Arač | 5 |
| 23. | Engleska igraonica | Ana Posavec Strnad | 5 |

|  |  |  |  |
| --- | --- | --- | --- |
| Red. br. | **Izvannastavna aktivnost 5.-8. razred** | Učitelj | Br. učenika |
|
| 1. | Pjevački zbor višeg uzrasta | Josip Pankarić | 20 |
| 2. | Instrumentalna skupina | Josip Pankarić | 7 |
| 3. | Robotika | Željko Lukač | 5 |
| 4. | Informatička grupa | Maja Puhač | 10 |
| 5. | Deutsch+ | Danijela Fičko | 3- 7 |
| 6. | Veseli Nijemci | Anastazija Matijak | 40 |
| 7. | Francuska igraonica | Ana Kuhar | 19 |
| 8. | Škola za 5+ | Antonio Stipan | 10 |
| 9. | Škola za 5+ | Ana Rumek | 12 |
| 10. | Prva pomoć | Lidija Petras | 12 |
| 11. | Povijesna grupa | Anica Vučeta | 8 |
| 12. | Planinarska skupina | Štefica Šambula Premec | 12 |
| 13. | Škola za 5+ | Monika Matijaško | 50 |
| 14. | Atletska grupa | Jasmina Markić | 15 |
| 15. | Badminton | Jasmina Markić | 15 |
| 16. | Odbojka | Mihael Buzina | 15 |
| 17. | Nogomet | Mihael Buzina | 15 |
| 18. | Planinarska sekcija | Ivana Flajs | 25 |
| 19. | Planinarska sekcija | Ivan Golubić | 15-20 |
| 20. | Karitativna skupina | Andreja Lukačić Franjić | 7 |
| 21. | Dječji zbor nižeg uzrasta | Kristina Bunić Lovrek | 50 |

|  |  |  |  |
| --- | --- | --- | --- |
| Red. br. | **Izvannastavna aktivnost organizirana preko Grada i HŠSS-a za šk. god. 2023./2024.** | Učitelj | Br. učenika |
|
| 1. | Školski čitateljski klub "Lijina gajbica" | Ines Vađunec i Tanja Galić Bermanec | 8 |
| 2. | Medijska skupina | Ines Vađunec | 10 |
| 3. | The Book Club "Little Bookworms" | Ana Jelić | 10 |
| 4. | Podmladak Crvenog križa | Lidija Petras | 12 |
| 5. | Mala čitaonica | Edita Sinjeri Štefanek | 13 |
| 6. | Mladi krojači | Monika Matijaško | 15 |
| 7. | Astronomska skupina | Monika Matijaško | 10 |
| 8. | Atletska grupa | Jasmina Markić | 15 |
| 9. | Grupa matematičara osmih razreda | Mara Grašić | 15 |
| 10. | Šahovska grupa | Velimir Fijok | 16 |
| 11. | Planinarska sekcija | Ana Rumek | 20 |
| 12. | Planinarska sekcija | Mihaela Petersdorfer Ramaj | 11 |
| 13. | Recitatorska skupina | Sanja Kovačić | 5 |
| 14. | Rad s darovitim učenicima 4. razreda | Edita Sinjeri Štefanek | 10 |
| 15. | „Kamo vodi ovaj put“ radionice za darovite učenike 8. razreda | Vesna Auer Gregor | 13 |
| 16. | Istraživačko - kreativne radionice za darovite učenike 5. i 7.razreda | Vesna Auer Gregor | 20 |
| 17. | Dramsko recitatorska grupa | Vesnica Mlinarić | 10 |
| 18. | Plesna grupa | Ines Turk | 9 |
| 19. | Filmska grupa | Sanja Pakasin | 10 |
| 20. | Dramsko-scenska skupina | Slađan Mustač | 4 |
| 21. | Filmska skupina | Slađan Mustač | 10 |
| 22. | Mali folkloraši | Maja Kezele | 17 |
| 23. | Univerzalna sportska škola (preko HŠSS-a) | Jasmina Markić | 20 |
| 24. | Univerzalna sportska škola (preko HŠSS-a) | Mihael Buzina | 20 |
| 25. | Vježbaonica (preko HŠSS-a) | Jasmina Markić | 40 |

**Kulturna i javna djelatnost škole**

***Provedene aktivnosti:*** Europski tjedan programiranja, Europski dan jezika, Tjedan cjeloživotnog učenja, Europski tjedan kretanja, Mjesec hrvatske knjige, Tjedan školskog doručka, Dan kruha i zahvalnosti za plodove zemlje, Dan grada Koprivnice, Međunarodni dan volontera, Mjesec borbe protiv ovisnosti, Dan sigurnijeg interneta , Međunarodni dan obitelji, Svjetski dan voda i Međunarodni dan poezije, Svjetski dan jabuka, Sat kodiranja, Sat za planetu zemlju, Večer matematike, Dan sindroma Down, Dan narcisa, Dan planeta Zemlje, Međunarodni dan žena, Noć knjige, Dan rijetkih bolesti, Dan hrvatske glagoljice i glagoljaštva, Mjesec frankofonije, , Međunarodni dan matematike i Dan broja π ,Dan sjećanja na žrtve Domovinskog rata i Dan sjećanja na žrtvu Vukovara i Škabrnje, Međunarodni dan sjećanja na žrtve holokausta, nacionalna kampanja sadnje stabala „Zasadi stablo, ne budi panj“, Mjesec hrvatske knjige i Godine čitanja, Međuškolski kviz općeg znanja za učenike koprivničkih osnovnih škola, Svjetski dan čitanja naglas i Svjetski dan školske igre, akcija Spašavanje vodozemaca na prometnici Koprivnica – Đelekovec, Kliofest – festival povijesti

**Realizirani projekti:**

***Projekti na razini škole:*** „Škola za 5 plus“, Projekt Odjek V, projekt „Škole za Afriku“, projekt Zrno nade za nas mlade, Projekt Podravska Republika, Školski projekt Barbara Celjska – Crna kraljica, Međunarodni projekt Šafran, projekt 80 godina putovanja Malog princa, projekt Zrno nade za nas mlade, projekt Let's Explore English Speaking Countries, projekt Zrake ljubavi,

***Zaključak:***

Školsku godinu 2022./2023. sa zadovoljstvom možemo ocijeniti izrazito uspješnom.

Svih ovih uspjeha zasigurno ne bi bilo bez kontinuiranog stručnog usavršavanja učitelja i stručnih suradnika koji svoja znanja, vještine i motivaciju uspješno prenose na svoje učenike.

KLASA: 400-02/23-01/5

URBROJ: 2137-30-23-5

U Koprivnici, 18.12.2023. godine

OBRAZLOŽENJE IZRADILA: RAVNATELJ ŠKOLE:

VODITELJICA RAČUNOVODSTVA Krešo Grgac, prof.

Andreja Eršetić

PREDSJEDNIK ŠKOLSKOG ODBORA:

Josip Pankarić, prof.